(src)="2"> 4 “ Padagos Nindong Pakusugon an Lambang Saro sa Kada Aldaw ”\n(src)="3"> An Diyos na Jehova asin si Jesus an panginot na halimbawa sa pagtao nin pampakusog sa iba .\n(src)="4"> Mahalagang marhay man para ki apostol Pablo an pagtao nin pampakusog nin buot .\n(src)="5"> Kun aarugon ta an saindang mga halimbawa , matatabangan niyato an iba na mamatian na namumutan asin pinapahalagahan sinda , sa harong man o sa Kingdom Hall .\n(src)="6"> 9 Magin Organisado Kauyon kan Sadiring Libro nin Diyos\n(src)="7"> 14 Pinapahalagahan Mo Daw na Marhay an Sadiring Libro ni Jehova ?\n(src)="8"> Sisimbagon sa mga artikulong ini an minasunod na hapot : Taano ta puwede niyatong lauman na organisado man an mga parasamba ni Jehova ?\n(src)="9"> Paano kita magigin organisado kauyon kan sadiring Libro nin Diyos ?\n(src)="10"> Paano ta maipapahiling na maimbod niyatong sinusuportaran an organisasyon ni Jehova ?\n(src)="12"> 21 Inapod Hali sa Kadikluman\n(src)="13"> 26 Nakatalingkas Sinda sa Palsong Relihiyon\n(src)="14"> Ipapaliwanag sa mga artikulong ini kun kasuarin nagin bihag kan Babilonya an banwaan nin Diyos asin kun ano an ginibong mga paghihinguwa kan linahidan na mga Kristiyano sa huring mga dekada kan ika - 19 siglo tanganing masabutan ninda nin tama an Tataramon ni Jehova .\n(src)="15"> Pag - uulayan man niyato an marigon na paninindugan kan Mga Estudyante sa Bibliya kun dapit sa Dakulang Babilonya , asin maaaraman ta kun kasuarin sinda nakatalingkas sa pagkabihag sa Babilonya .\n(src)="16"> 31 Hali sa Samong Archive\n(src)="1"> ‘ Inapod [ kamo ni Jehova ] hali sa kadikluman pasiring sa makangangalas niyang [ liwanag ] . ’ — 1 PED .\n(src)="3"> KANTA : 116 , 102\n(src)="4"> Sa anong paagi nagin bihag kan Babilonya an banwaan nin Diyos puon kan ikaduwang siglo C.E . ?\n(src)="5"> Sa kabangaan kan ika - 15 siglo , anong mga bagay an nakatabang sa medyo pagluya kan kontrol kan palsong relihiyon sa mga tawo ?\n(src)="6"> Sa huring mga dekada kan ika - 19 siglo , anong mga paghihinguwa an ginibo kan mga linahidan tanganing masabutan nin tama an Tataramon nin Diyos ?\n(src)="7"> Iladawan an mga nangyari kan laglagon an Jerusalem .\n(src)="8"> KAN 607 B.C.E . , sarong dakulaon na hukbo nin mga Babilonyo sa panginginot ni Hading Nabucodonosor II an sinakyada an siyudad nin Jerusalem .\n(src)="9"> Mapadapit sa suminunod na grabeng garadanan , an Bibliya nagsasabi : ‘ Ginadan [ ni Nabucodonosor ] an hoben na mga lalaki paagi sa espada sa harong kan saindang santuwaryo ; mayong pinatawad na siisay man , hoben na lalaki o birhen , gurang o [ maluya na ] .\n(src)="10"> Sinulo ninda an harong [ kan tunay na ] Diyos , tinumpag an [ lanob ] kan Jerusalem , an [ gabos na nakukutaan na tore kaiyan sinulo ninda ] sa kalayo , asin rinaot an gabos na mahahalagang bagay . ’ — 2 Cron .\n(src)="11"> 36 : 17 , 19 , An Banal na Biblia .\n(src)="13"> Dai na dapat ikinabigla kan mga nakaistar sa Jerusalem an pagkalaglag kan saindang siyudad .\n(src)="14"> Sa laog nin dakul na taon , pinatanidan na kan mga propeta nin Diyos an mga Judio na kun padagos nindang babaliwalaon an Katugunan nin Diyos , itatao sinda sa kamot kan mga Babilonyo .\n(src)="15"> Dakul na Judio an magagadan sa espada asin an mga matatadang buháy magigin bihag sa Babilonya sagkod na sinda nabubuhay .\n(src)="16"> ( Jer .\n(src)="17"> 15 : 2 ) Ano an magigin buhay kan mga dadarahon bilang bihag ?\n(src)="18"> May pangyayari daw sa panahon kan mga Kristiyano na nakakaagid kan pagkabihag na iyan sa Babilonya ?\n(src)="19"> Kun igwa , kasuarin ?\n(src)="20"> Paano naiiba an buhay bilang bihag sa Babilonya kisa kan nagin buhay kan mga Israelita kan magin uripon sinda sa Ehipto ?\n(src)="21"> Nautob an ihinula kan mga propeta .\n(src)="22"> Paagi ki Jeremias , sinadol ni Jehova an mga Judio na kun darahon na sinda bilang bihag , akuon ninda an saindang bagong kamugtakan asin aprobetsaran iyan .\n(src)="23"> Siya nagsabi : ‘ Magtugdok kamo nin mga harong [ sa Babilonya ] asin mag - istar diyan .\n(src)="24"> Magtanom kamo asin magkakan kan bunga kan itinanom nindo .\n(src)="25"> Hinguwahon nindo an katuninungan para sa siyudad na [ duman ko kamo pinapangyaring magin bihag ] , asin ipamibi nindo iyan [ ki Jehova ] , ta sa katuninungan kaiyan magkakaigwa kamo nin katuninungan . ’\n(src)="26"> ( Jer .\n(src)="27"> 29 : 5 , 7 , An Banal na Biblia ) An mga nagsunod sa sinabi nin Diyos medyo nakapamuhay nin normal sa Babilonya .\n(src)="28"> Maski paano , tinugutan sinda kan mga nambihag sa sainda na pamahalaan an kadaklan sa sadiri nindang mga aktibidad .\n(src)="29"> Puwede pa ngani sindang magbiyahe sa bilog na nasyon .\n(src)="30"> Kan panahon na idto , sentro nin negosyo an Babilonya asin ipinapahiling kan nakutkot na mga dokumento na diyan nakanuod an dakul na Judio kan abilidad na mamakal asin magpabakal , mantang an iba nagin ekspertong mga panday .\n(src)="31"> Nagin mayaman pa ngani an nagkapirang Judio .\n(src)="32"> Mas marahay nanggad an nagin buhay ninda bilang bihag kan Babilonya kisa kan magin uripon sa Ehipto an mga Israelita , ginatos na taon na an nakaagi . — Basahon an Exodo 2 : 23 - 25 .\n(src)="33"> Apuwera sa rebelyosong mga Israelita , sairisay pa an apektado kan pagkabihag sa Babilonya , asin taano ta dai ninda nagibo an gabos na hinahagad kan Katugunan ?\n(src)="34"> Napapaniguan an materyal na mga pangangaipo kan bihag na mga Judio , pero kumusta an saindang espirituwal na mga pangangaipo ?\n(src)="35"> Nalaglag an templo ni Jehova kaiba an altar kaiyan , asin dai na nagigibo kan mga saserdote an saindang gibuhon sa organisadong paagi .\n(src)="36"> Kabilang sa mga nagin bihag an maimbod na mga lingkod nin Diyos na mayo man nin ginibong ano man na maninigo sa padusa , pero nagdusa sinda kaiba kan bilog na nasyon .\n(src)="37"> Dawa arog kaiyan , ginibo ninda an saindang makakaya na masunod an Katugunan nin Diyos .\n(src)="38"> Halimbawa , sa Babilonya , linikayan ni Daniel asin kan tulo niyang kairiba — si Sadrac , Mesac , asin Abednego — an mga kakanon na ipinagbabawal sa mga Judio .\n(src)="39"> Asin aram niyatong napagdanay ni Daniel an regular na pakikikomunikar sa Diyos paagi sa pamibi .\n(src)="40"> ( Dan .\n(src)="41"> 1 : 8 ; 6 : 10 ) Pero huling pinamamahalaan nin sarong paganong nasyon , imposible para sa sarong may takot sa Diyos na Judio na gibuhon an gabos na hinahagad kan Katugunan .\n(src)="42"> Anong paglaom an itinao ni Jehova sa saiyang banwaan , asin taano ta pambihira an panugang ini ?\n(src)="43"> Masasamba pa daw giraray kan mga Israelita an Diyos sa paaging lubos na inuuyunan niya ?\n(src)="44"> Kan panahon na idto , garo imposible iyan .\n(src)="45"> Dai nagpapatalingkas nin bihag an Babilonya .\n(src)="46"> Pero , dai naikonsiderar kan palisiyang iyan an Diyos na Jehova .\n(src)="47"> Nanuga siya na papatalingkason an saiyang banwaan , asin iyan man nanggad an nangyari .\n(src)="48"> Pirming nauutob an mga panuga nin Diyos . — Isa .\n(src)="49"> 55 : 11 .\n(src)="50"> 6 , 7 .\n(src)="51"> Taano ta kinaipuhan niyatong baguhon an satong pakasabot mapadapit sa pagkabihag sa Babilonya sa presenteng panahon ?\n(src)="52"> May naeksperyensiyahan daw an mga Kristiyano na ano man na kaagid kan pagkabihag sa Babilonya ?\n(src)="53"> Sa laog nin dakul na taon , sinasabi kan magasin na ini na an mga lingkod nin Diyos sa presenteng panahon nagin bihag kan Babilonya kan 1918 asin pinatalingkas sinda diyan kan 1919 .\n(src)="54"> Pero , huli sa mga dahilan na tutukaron niyato sa artikulong ini asin sa masunod , mahihiling niyato kun taano ta kaipuhan na baguhon an pakasabot na iyan .\n(src)="55"> Pag - isipan ini : An Dakulang Babilonya an pambilog na kinaban na imperyo nin palsong relihiyon .\n(src)="56"> Kaya tanganing masabing nagin bihag kan Babilonya an mga lingkod nin Diyos kan 1918 , dapat na nagin uripon sinda kan palsong relihiyon kan panahon na iyan , sa ano man na paagi .\n(src)="57"> Pero ipinapahiling kan mga katunayan , na sa mga dekada bago an Giyera Mundiyal I , dai nagigin uripon kan Dakulang Babilonya an linahidan na mga lingkod nin Diyos kundi minabutas na sinda diyan .\n(src)="58"> Totoong pinersegir an mga linahidan sa panahon kan Giyera Mundiyal I , pero an persekusyon na ini sa pangkagabsan hali sa mga awtoridad sa gobyerno , bako sa Dakulang Babilonya .\n(src)="59"> Kaya , dai talaga puwedeng kan 1918 nagin bihag kan Dakulang Babilonya an banwaan ni Jehova .\n(src)="60"> Ipaliwanag kun paano naatian an tunay na Kristiyanismo .\n(src)="61"> ( Hilingon an ritrato sa kapinunan kan artikulo . )\n(src)="62"> Kan Pentecostes 33 C.E . , rinibong Judio asin proselita an linahidan kan banal na espiritu .\n(src)="63"> An bagong mga Kristiyanong ini nagin “ sarong lahing pinili , sarong katiripunan nin mga saserdoteng naglilingkod bilang mga hadi , sarong banal na nasyon , sarong banwaan na kinua bilang espesyal na pagsadiri . ”\n(src)="64"> ( Basahon an 1 Pedro 2 : 9 , 10 .\n(src)="65"> * ) Sagkod na nabubuhay an mga apostol , padagos nindang maingat na binantayan an mga kongregasyon kan banwaan nin Diyos .\n(src)="66"> Pero , lalo na kan magadan an mga apostol , may mga lalaking nagtaram “ nin mga bagay na biribid tanganing irayo an mga disipulo asin pasunudon sa sainda . ”\n(src)="67"> Dakul sa mga lalaking ini an may mga katungdan sa kongregasyon ; naglilingkod sinda bilang mga paraataman , pero kan huri bilang “ mga obispo . ”\n(src)="68"> Nagkakaigwa na nin mga lider nin relihiyon , dawa ngani sinabi kaidto ni Jesus sa saiyang mga parasunod : “ Kamo gabos magturugang . ”\n(src)="69"> An iba sa mga lalaking ini nagagayunan sa mga pilosopiya ni Aristotle saka ni Plato asin itinukdo an palsong mga katukduan nin relihiyon , kaya luway - luway kaiyan na naatian an dalisay na katukduan kan Tataramon nin Diyos .\n(src)="70"> Ipaliwanag kun paano nakua kan apostatang Kristiyano an suporta kan Estado nin Roma asin kun ano an nagin resulta kaiyan .\n(src)="71"> Kan 313 C.E . , legal na minidbid kan paganong Romanong Emperador na si Constantino an apostatang pormang ini nin Kristiyanismo bilang sarong relihiyon .\n(src)="72"> Puon kan panahon na iyan , nagtitinabangan na an Simbahan asin an Estado .\n(src)="73"> Halimbawa , pagkatapos kan pakipagtipon ni Constantino sa mga lider nin relihiyon , na inapod na Konsilyo nin Nicea , ipinaapon niya sa ibang nasyon an pading si Arius huling habo kaining midbidon si Jesus bilang Diyos .\n(src)="74"> Pag - abot nin panahon , sa pamamahala ni Emperador Teodosio I ( 379 - 395 C.E . ) , ginibong opisyal na relihiyon kan Imperyo nin Roma an Iglesiya Katolika , an nagin apod sa naatian na porma nin Kristiyanismo .\n(src)="75"> Sinasabi kan mga istoryador na nagin “ Kristiyano ” an paganong Roma kan panahon na iyan nin ikaapat na siglo .\n(src)="76"> Pero an totoo , kan panahon na iyan , nagin miyembro kan Dakulang Babilonya an apostatang Kristiyano huling uminiba ini sa paganong mga relihiyosong organisasyon kan Imperyo nin Roma .\n(src)="77"> Dawa arog kaiyan , may dikit na linahidan na arog - trigong mga Kristiyano na ginigibo an pinakamakakaya ninda tanganing sambahon an Diyos , pero napuot sinda kan dakul na arog - duot na apostatang Kristiyano .\n(src)="78"> ( Basahon an Mateo 13 : 24 , 25 , 37 - 39 . )\n(src)="79"> Talagang bihag sinda kan Babilonya !\n(src)="80"> Sa anong basehan kinuwestiyon kan nagkapirang sinserong tawo an mga katukduan kan simbahan kan inot na pirang siglo pagkagadan ni Cristo ?\n(src)="81"> Pero , sa inot na pirang siglo pagkagadan ni Cristo , dakul pa an nakakabasa kan Bibliya , magsalang sa lengguwaheng Griego o Latin .\n(src)="82"> Kaya puwede nindang ikumparar an mga katukduan sa Tataramon nin Diyos sa mga doktrina kan simbahan .\n(src)="83"> Asin basado sa nabasa ninda sa Bibliya , an nagkapira sa sainda kinuwestiyon an bakong maka - Kasuratan na mga katukduan kan simbahan , pero peligroso kun sasabihon ninda sa iba an saindang opinyon , puwede pa ngani ninda iyan na ikagadan .\n(src)="84"> Paano nakontrol kan mga lider nin simbahan an Bibliya ?\n(src)="85"> Sa paglihis nin panahon , pipira na sana an naggagamit kan lengguwaheng Griego asin Latin , asin kinontra kan simbahan an mga paghihinguwang itradusir an Tataramon nin Diyos sa mga lengguwaheng nasasabutan kan mga tawo .\n(src)="86"> Kaya , solamenteng mga lider nin simbahan asin iba pang edukadong tawo an nakakabasa kan Bibliya , dawa ngani an iba sa sainda bako man matibay bumasa saka sumurat .\n(src)="87"> An siisay man na kumontra sa mga itinutukdo kan simbahan pinapadusahan nin grabe .\n(src)="88"> Kinaipuhan kan maimbod na linahidan na mga lingkod nin Diyos na maingat na magtiripon sa saradit na grupo — kun makakapagtiripon sinda .\n(src)="89"> Arog kan kamugtakan sa nainot na pagkabihag sa Babilonya , dai nagigibo sa organisadong paagi kan linahidan na “ mga saserdoteng naglilingkod bilang mga hadi ” an saindang mga gibuhon .


CSO panlaban sa epekto kan El Niño\nPili, Camarines Sur – An cloud seeding operations (CSO) saro sa plano kan Department of Agriculture (DA) sa Bikol nganing matabangan an sektor nin paraoma sa epekto na dadarahon kan El Niño Phenomenon. Sa ngonian padagos nang namamatian an tag-init asin igwa nang kaomahan na nag-aalang na maging an mga tinanum na gugulayon na maresulta sa production loss sa agricultura sa rehiyon.\nAn Philippine Atmospheric, Geophysical and Astronomical Services Administration (PAGASA) nagpaluwas nin aviso kan mamation na init nin panahon huli kan El Niño Phenomenon sa mga bulan nin Marso hasta Hunyo.\nAlagad sinabi ni Emily Bordado, regional spokesperson kan DA Bikol saro sa lakdang kan ahencia iyo an pagbugtak nin mga solar-powered irrigation system asin nagkapera nang banwaan sa Camarines Sur an nagiging operational na afuera kan dugang na itutukdok na pig-asegurar ni Agriculture Secretary Manny Pinol bilang dugang na ayuda sa Bikol na kaipuhan mapatubigan an saindang tinanum na paroy kun dai na inaabot kan patubig kan National Irrigation Administration.\nPig-aktibar na kan DA an task force El Niño nganing amay sindang makaandam arog kan ginibo ninda kan manga nakaaging administrasyon.\nAn CSO saro sana sa interbensyon kan Departamento de Agricultura laban sa El Niño, sabi pa. Nagkaigwa na nin campaña para sa amay na pagtanum alagad naabala matapos kan nagkaperang calamidad an nag-agi sagcod nang nadestroso siring kan nangyaring tropical depression ‘Usman’.\nSinabi pa kan DA Bikol na nagtao na sinda nin bagong banhi sa mga paraoma nganing makabawi kan saindang pagkakalugi huli kan ‘Usman’ mantang igwa man manlaen-laen na klase nin banhi nin paroy na puedeng makua sa mga Municipal Agriculturist Office (MAO) na kakayahon an init o panahon nin paltik huli kan epekto kan El Niño.\nAn CSO piglansar na kan panahon ni DA Sekretaryo Prospero Alcala na nagkaigwa sinda nin memorandum of agreement (MOA) entre kan Department of National Defense (DND), nganing ipagamit an aircraft hali sa Fuersa Armada sa Departamento de Agricultura.\nKun marealisar an CSO magamit sindang ‘asin’ bako si ginagamit sa pagluto nganing iyo an iwawarak sa panginuron kan aircraft sa mga lugar kan agricultural areas nganing iyo an magpabagsak kan uran para daing gayo maapektaran kan El Niño an mga aanihon sa produkto agricultural. (DPAureus)


Home / Masbate / Milagros / News / Aki kan dating Chief of Police, pinagbabadil gadan sa Masbate\nAki kan dating Chief of Police, pinagbabadil gadan sa Masbate\nBicol Standard Newspaper Friday, February 16, 2018 Masbate, Milagros, News\nMilagros, Masbate - Siyam na tama nin bala gikan sa dae madeterminaran na kalibre nin badil an tuminapos sa buhay kan sarung 27 anyos na soltero, na aki nin dating Chief of police, sa banwaang ini kasubanggi.\nSa report na naka abot sa Police Regional Office 5, Camp General Simeon Ola, Legazpi City, binisto an biktima na si Franklin Danao y Acaba, sarung Seaman, aki ni retired PSI Roberto Danao kan Milagros MPS.\nSegun sa impormasyon, bandang alas 6:30 nin banggi, Pebrero 15, 2018, mantang nagmamaneho ini nin motorsiklo hali sa pagsaod, kan sabayan kan duwang suspek na naka motorsiklo man saka pinagbabadil sagkod magadan.\nSa ngonyan, duwang anggulo an tinututukan kan mga otoridad na pwedeng iyo an motibo kan krimen.\nEnot an suboot istorya na may nakaiwal an biktima huli ta may sinaway ining karerebukan kan naka aging aldaw mantang an ikaduwa iyo an posibleng may kinaaraman sa dating trabaho kan ama kaini na kung saen dakol naging kadagit huli sa pagiging istrikto sa pag implementar nin mga ley.\nNapag araman na pasakay na naman kuta sa barko an biktima asin nakaplanong magpakasal na sa saiyang ilusyon pakatapos.\nAki kan dating Chief of Police, pinagbabadil gadan sa Masbate Reviewed by Bicol Standard Newspaper on Friday, February 16, 2018 Rating: 5


Seryo - Wikipedia\nSarong halimbawa nin seryo\nAn seryo (Ingles: cerium) iyo sarong elementong kimikal na may simbolong Ce asin atomikong bilang na 58. An seryo iyo malumoy, duktilo, asin mala-pirak na puting metal na nawawara an lustro kapag nailuwas sa palibot nin ere, asin malumoy na maray para mabanga nin kutsilyo[nangangaipo nin toltolan]. An seryo iyo an ikaduwang elemento sa lantanidong serye, asin maski na nagpapahiling ini nin +3 oksidasyong estado na karakter kan serye, igwa man ini nin pusog na +4 estado na dae nakakahimo nin oksidasyon sa tubig. Pigkokonsidera man ini bilang saro sa mga bihirang-pankinabang elemento. An seryo mayo nin biyolohikal na pagganap sa mga tawo asin dae masyadong nakakalason.\nAn seryo iyo an enot sa mga lantanido na madiskobre, sa Bastnäs, Sweden, ni Jöns Jakob Berzelius asin Wilhelm Hisinger kan 1803, asin suway ki Martin Heinrich Klaproth sa Alemanya sa kaparehong taon. Kan 1839, si Carl Gustaf Mosander an nagin pinakaenot na nakasuway sa metal. Sa ngunyan, an seryo asin an mga kompuwesto kaini igwa nin manlainlain na mga kagamitan: halimbawa, an cerium(IV) oxide iyo nagagamit sa pagpolido nin salming glass asin iyo sarong importanteng parte kan catalytic converters. An metal na seryo iyo ginagamit sa mga ferrocerium lighter para sa payroporikong karakter.\nKinua sa "https://bcl.wikipedia.org/w/index.php?title=Seryo&oldid=217403"\nHuring binago an pahinang ini kaitong 26 Oktubre 2021, alas 13:16.


DILG mayong ginigibong pahikap na signature campaign sa Cha-cha\nDai nagsasabay sa pandemya an Department of Interior and Local Government (DILG) sa signature campaign pabor sa pigtutulod na Charter Change kan presenting administrasyon asin an sainda sanang trabajo iyo an advocacia.\nSa entrevista sa paagi nin telepono kan Martes na hapon, Agosto 11 ini an piglinaw sa Bicol Mail ni Camarines Sur DILG Provincial Director Melody Relucio sa pagdenuncia kan Bayan Muna na dapat isikwal an Charter Change na an ma-enmienda sana iyo an congreso huli ta ini malinaw na ‘self serving’.\nSinabi pa ni Relucio kan nakaaging Febrero 2020 nagkaigwa na an saindang ahencia nin road show asin orientation sa University of Nueva Caceres sa presencia ninda Usec Jonathan Malaya asin dating Bise Governador Ato Peña na nagtatrabajo na sa DILG central office.\nMayong ginigibong panghihikap sa signature campaign mala ngani ngonian na pandemya iginilid muna asin naghahalat sinda kan direktiva hali sa central office.\nYaon na ngonian sa mga LGUs kun saindang ipapadagos an signature campaign.\nPiglinaw pa kan DILG Officer na voluntad an saindang ginigibo alagad ngonian na may pandemya iginilid muna asin nagpuon sana sinda sa paagi nin road show kan bulan pa nin Febrero ngonian na taon.\nSa Libmanan, Camarines Sur sinabi ni DILG Officer Relly Peñaredondo na mayo man sindang ginigibong actividad sa signature campaign sa tahaw kan padagos na paglangkaw kan caso sa Covid 19.\nSa mga protest rally kan progresibong grupo saindang pigpapahayag an pagcontra sa Charter Change huli ta an makikinabang sana kaini iyo an mga pulitiko.\nKabali sa plano sa pag-enmienda kan 1987 constitution iyo an reforma pulitikal asin economia. (dpa)


Torre Eiffel - Wikipedia\nAn Torre Eiffel\nAn Torre Eiffel (Pranses: Tour Eiffel, tuʁ ɛfɛl) sarong sinala-salang torreng lansang namomogtak sa Champ de Mars sa Paris na ginibo kan 1889 bilang arkong daratangan kan 1889ng Pangkinaban na Peria.\nIni nagin padagos sarong icon na pangkinaban para sa Pransya asin sarong midbid na gayong estruktura sa bilog na kinaban. An Torree Eiffel na iyo an pinakahalangkaw na edipisyo sa Paris  iyo man an pinakang binibisitang monumento sa kinaban na bayaran. Minilyon katawo an nahilig nasakat igdi. An kag'gibo kan maka'ara na estruktura na ipigngaran ngane saiya, iyo si enhinyero Gustave Eiffel.\nAn torre natindog sa langkaw na 324 metro (1,063 pye), kasayaw niya haros an 81ng soson na edipisyo. Dati ini na an pinakahalangkaw na estruktura sa kinaban kan dai pa natogdok an Edipisyong Chrysler sa Nweba York kan taon 1930. Ini an sunod sa pinakahalangkaw na edipisyo sa Pransya, an 2004 Millau Viaduct.\nTanawon gikan sa ibaba\nTanawon gikan sa ibabaw\n↑ An pinakahalangkaw sa Paris na edipisyo http://www.tour-eiffel.fr/teiffel/uk/documentation/chiffres/page/tour_monde.html\nKinua sa "https://bcl.wikipedia.org/w/index.php?title=Torre_Eiffel&oldid=231076"\nHuring binago an pahinang ini kaitong 29 Mayo 2022, alas 06:27.


Yordanya - Wikipedia\n(Nakatukdo hali sa Hordan)\nWagayway kan Yordanya\nAn Kahadean Hasyemito kan Yordan (sa Arabo: المملكة الأردنّيّة الهاشميّة, al-Mamlaka al-Urduniyya al-Hāshimiyya; Ingles: Hashemite Kingdom of Jordan) sarong nasyon sa sur-sulnopan kan Asya. Napapalibotan ini kan Sirya sa norte, Iraq sa norteng-subangan, Israel sa sulnopan, asin Saudi Arabia poon subangan sagkod sur.\nAn pinakabantog na pagkakan nin Yordan iyo an mansaf, na iyo an saindang pambansang pagkakan. Simbolo ini kan pagigin maboboot kan mga taga-Yordan. Inaandam an mansaf sa manlainlain na okasyon siring kan lubong, kasal, asin iba pang relihiyosong aldaw. Igwa ining maluto na may karne na pinakalaga-kagaan sa mapulok na yogurt, binudbodan nin pine nuts asin minsan herbs. Siring sa lumang kinaugalian, kamot an ginagamit sa pagkakan kaini.\nGobyerno kan Yordan\nJordan profile gikan sa BBC News\nKinua sa "https://bcl.wikipedia.org/w/index.php?title=Yordanya&oldid=213149"\nHuring binago an pahinang ini kaitong 29 Agosto 2021, alas 05:10.


PATANID SA PUBLIKO: Dayuhan na salisi gang nangbibiktima sa Naga\nAn Naga City Police Office asin City Hall nagpatanid sa publiko na maglikay sa dayuhan na organisadong salisi gang na an modus operandi an saindang operasyon sa mga mall asin sa restaurant asin an grupo anom na nag-eeribahan duwang babae asin apat na lalaki na pigkakarkulong nag-eedad nin 45 hasta labi sa 50 años.\nAn grupo hali sa Manila, mga professional na sa ngaran na pagsalisi hali palang sa saindang operasyon sa Ciudad nin Lucena, Daet, Camarines Norte asin yaon na sa Ciudad nin Naga na pigtutubodan mabalyo naman nin lugar.\nSinda Alcalde John Bongat asin Police Supt. Pedro Rafael Jr., jefe kan Sub Station 2 kan Naga City Police Office nag-atubang sa press conference na ginibo sa Blue Room kan Lunes na aga, Mayo 28, 2018 nganing saindang ipaabot sa publiko na nakalaog na sa Naga an dayuhan na salisi gang na igwa nang na-biktima sa sarong dakulang mall sa ciudad.\nSinugo na kan jefe ejecutivo si P/Sr. Supt. Jonathan Panganiban, City Director kan NCPO na nahapon an mga suspechado nganing mayo nang isunod na mabiktima sa ciudad.\nAn nabiktima sa sarong mall sa Ciudad nin Lucena taga digdi sa Ciudad nin Naga asin an grupo nagbalyo na kan saindang operasyon digdi sa ciudad.\nPinaheling sa miembros kan media an CCTV footage kun pano si ginibong modus operandi sa pagsalisi sa bag kan kustomer. Pighahanteng kan grupo an mga bag kan kustomer na yaon sa likodan kan tukawan mantang nagkakarakan an bibiktimahon, an saro iyo an nagkukua kan bag asin ipinapasa sa saro pang kaibanan na may darang jacket nganing iyo an gamiton na matahuban an hinabon na bag.\nNaheling sa footage na sarabay nagbuwat sa tukawan an tolong mga suspechado matapos makua an bag kaibanan an matabang babae. An branded bag may laog iphone, mga personal na kagamitan, alahas asin iba pa kabali na an cash na nag-aabot sa total na P90 mil.\nAn operasyon kan salisi gang natukaw sa bakanteng tukawan alagad dai man nag-oorder nin kakanon envez nagmamasid sa kapaliboton kun siisay an puedeng biktimahon.\nSa investigasyon kan Police Sub Station 2, sinabi ni P/Supt. Rafael an grupo anom na nag-iiribahan duwang babae mantang si ibang miembros kan gang iyo man an nagbabantay sa luwas. Afuera pa kaini igwa pang darang vehiculo na iyo an ginagamit sa pagbalyong ciudad o lugar.\nNagpapadagos pa an investigasyon kan Naga PNP nganing madakop an grupo mantang pig-aaraman kun yaon pa sa ciudad nganing madakop.\nAn grupo parejo si modus operandi sa sarong mall sa Ciudad nin Lucena na iyo man si ginibo sa Ciudad nin Naga kan Mayo 25, 2018 mala ngani otro aldaw nagprobar pang magsalisi sa sarong restaurant sa Magsaysay Ave. alagad nagpalyar matapos mahulog sa salog si kinukuang bag na naheling tolos kan kagsadiri.\nAn ginigibo kan ciudad sa direktiva ni Alcalde Bongat sa Public Safety Office sa pamamayo ni Rene Gumba iyo an pagpaskil sa mga establisimiento de negocio kan mga retrato kan mga suspechado na nakua sa paagi nin CCTV footage kan sarong mall na dai na nginaranan. (dpa)


MAAGI SA WATER TREATMENT PLANT KAN MNWD: Tubig salog puede nang inumon\nAn Metropolitan Naga Water District (MNWD) pig-aandaman na an posibilidad sa krisis sa tubig inumon sa Ciudad nin Naga asin pagtaraid na mga municipalidad sa masunod na mga taon mala ngani nakatalaan nang magpaconstruhir nin P150 milyones na Surface Water Treatment Plant (SWTP) sa Bicol River sa Sitio Pagdahicon, Brgy. Mabulo, Ciudad nin Naga.\nAn proyecto masikad an construksyon sa masunod na taon 2019 asin piglalaoman na magiging operational sa 2020 nganing iyo na an consumohon na tubig kan rinibong consumedores kan MNWD na sakop an mga municipalidad kan Canaman, Camaligan, Gainza, Magarao asin sasakopon na an Milaor na nagkakaigwa na sinda nin negosasyon sa lokal na gobierno.\nAlagad pigseguro kan manijamiento na magiging malinig an tubig inumon huli ta maagi sa proceso sa bagong gamit teknolohiya na igwa na kaini sa nagkaperang provincia arog kan Bulacan, Quezon asin iba pang lugar.\nSinda Acting General Manager Engr. Virgilio Luansing I asin Board Chairman George Palma kan MNWD nagpaliwanag kan saindang plano sa mga masunod na taon sa irarum kan saindang Flagships Project na kaayon digdi an SWTP, Septic facility namumugtak sa Brgy. Carolina asin Motor pool Water Academy.\nAn opisyales kan MNWD pig-inbitaran kan SP sa pamamayo ni Bise Alcalde Nelson Legacion nganing ipaliwanag sa City Hall an bagong plano nganing maseguro na suficiente an suplay kan tubig sa rinibong service connections sa ciudad maging sa pagtaraid na banwaan.\nAn presiding officer sulodo man sa amay na ginigibong preparasyon kan MNWD nganing masimbagan an nagdadakul na pangangaipo sa tubig na pigcoconsumo aroaldaw.\nSinabi ni AGM Launsing katuyohan kan SWTP bilang antisipasyon sa padagos na nagdadakul na mga nagcoconsumo nin tubig asin dapat maenot an MNWD nganing preparado an manijamiento sa ano man na posibleng krisis sa tubig kun igwa man.\nHuli kan mga bagong teknolohiya sa water treatment na nagsesegurong malinig an tubig inumon dapat pag-andaman kan manijamiento mientras dakul na kaining mga water district an nag-implementar mala ngani iyo na an saindang kinuconsumo aroaldaw, sabi pa kan MNWD.\nPig-osipon pa ni Palma sa provincia nin Bulacan an SWTP nagkukuang suplay nin tubig na igwa nang parong alagad huli kan teknolohia sa water treatment facility bako na ining imposible sa ngonian iyo na ngani an pig-iirinum kan mga consumedores nin tubig sa sinambit na lugar.\nSaindang pigkumpara kan mga nakaaging panahon an water district kan ciudad an setenta por ciento kan saindang nakukuang tubig hali sa burabod sa Mt. Isarog kan Brgy. Curry, Pili, Camarines Sur asin an treinta por ciento hali sa saindang mga pumping station alagad sa ngonian baliktad na.\nIgwa sindang apat na lugar nin burabod nin tubig duwa hali sa Brgy. Panincuason asin duwa man sa Brgy. Curry, Pili na yaon sa laog kan Mt. Isarog.\nKan taon 2015 an saindang water demand nag-aabot na sa 54,762 asin kan 2017 nagsakat na ini sa 59,262 metro cubico aroaldaw.\nPighahace na kan MNWD na magkaigwa sinda nin Tripartite Agreement entre kan DENR, MNWD asin Local Water Utilities Administration nganing saindang pangenotan an pagtaong proteksyon sa 9 mil na hektaryang watershed sa Mt. Isarog.\nSa ngonian an saindang monthly production nag-aabot sa 1.6 milyon na metro cubicong tubig asin kun marealisar an SWTP, target ninda an cinco mil metro cubicong tubig aroaldaw o cinco milyon litro aroaldaw alagad pakatapos nin tolong taon ma-upgrade sinda para sa dugang na diez milyon na litrong tubig aroaldaw.\nAn MNWD nagseserbe na sa 87 mga barangay kaayon na an pagtaraid na municipio kan Ciudad nin Naga asin madudungagang pa ini nin 20 barangay hali sa Milaor, Camarines Sur.\nKan taon 2015 igwa sindang 43,810 na water connections alagad sa ngonian nagsakat na ini sa 49,268 na water connections.\nIgwa sindang 27 mga pumping stations alagad oras na maging operational an SWTP papahingaloan muna nganing makatipon naman nin tubig sa irarum kan daga. (DPAureus)


1 Juan 3 | Bibliya Online | New World Translation\nMga aki kita nin Diyos (1-3)\nPagkakalain kan mga aki nin Diyos asin kan mga aki kan Diyablo (4-12)\nRarauton ni Jesus an mga gibo kan Diyablo (8)\nKamutan an lambang saro (13-18)\nAn Diyos mas urog kisa satong mga puso (19-24)\n3 Hilinga kun gurano kadakula kan pagkamuot na ipinahiling kan Ama sa sato, mala ta inapod ngani kitang mga aki nin Diyos! Asin mga aki man nanggad niya kita. Iyan an dahilan kaya dai kita namimidbid kan kinaban, huling dai siya kaiyan namidbid. 2 Mga namumutan, kita ngunyan mga aki na nin Diyos, alagad ta dai pa ihinahayag kun magigin ano kita. Aram niyato na pag ihinayag na siya kita magigin arog sa saiya, huling mahihiling niyato siya sa kun ano man nanggad siya. 3 Asin an lambang saro na may arog kaining paglaom sa saiya dinadalisay an sadiri niya, kun paanong an sarong iyan dalisay. 4 An siisay man na padagos na naggigibo nin kasalan padagos man na nagbabalga sa katugunan, asin an kasalan pagbalga sa katugunan. 5 Aram man nindo na siya ihinayag tanganing halion an satuyang mga kasalan, asin mayo nin kasalan sa saiya. 6 An siisay man na nagdadanay na kasaro niya dai nagpapadagos sa paggibo nin kasalan; mayo nin siisay man na padagos na naggigibo nin kasalan an nakahiling sa saiya o nakamidbid sa saiya. 7 Mga namumutan kong aki, dai kamo magpadaya sa kiisay man; an saro na nagsasagibo nin katanusan matanos, kun paanong an sarong idto matanos. 8 An saro na padagos na naggigibo nin kasalan gikan sa Diyablo, huling an Diyablo nagkakasala na puon sa kapinunan.* Sa katuyuhan na ini ihinayag an Aki nin Diyos, tanganing rauton* an mga gibo kan Diyablo. 9 An siisay man na iminundag gikan sa Diyos dai nagpapadagos sa paggibo nin kasalan, huli ta an Saiyang banhi* nagdadanay sa sarong iyan, asin dai niya magigibong padagos na magkasala, huli ta iminundag siya gikan sa Diyos. 10 An mga aki nin Diyos asin an mga Aki nin Diyablo namimidbid sa bagay na ini: An siisay man na dai nagsasagibo nin katanusan bakong gikan sa Diyos, ni an siisay man na dai namumuot sa saiyang tugang. 11 Huli ta iyo ini an mensahe na saindong nadangog sa kapinunan, na dapat niyatong kamutan an lambang saro; 12 bakong arog ni Cain, na naggikan sa saro na maraot asin ginadan an saiyang tugang. Asin ano an dahilan ta ginadan niya siya? Dahil an saiyang mga gibo maraot, alagad an sa tugang niya matanos. 13 Mga tugang, dai nindo ipagngalas na an kinaban nauungis sa saindo. 14 Aram niyato na naliwat na kita hali sa pagigin gadan pasiring sa pagigin buhay, huling namumutan ta an mga tugang. An saro na dai namumuot nagdadanay sa pagigin gadan. 15 An siisay man na nauungis sa saiyang tugang sarong paragadan, asin aram nindo na mayong paragadan an may buhay na daing katapusan. 16 Naaraman niyato an manungod sa pagkamuot huling itinao kan sarong idto an saiyang buhay* para sa sato, asin may obligasyon kita na itao an satong buhay* para sa satuyang mga tugang. 17 Alagad kun an saro igwa nin materyal na mga pagsadiri sa kinaban na ini asin nahihiling niya na nangangaipo an saiyang tugang pero habo niyang magpahiling nin malasakit sa saiya, paano masasabing igwa siya nin pagkamuot sa Diyos? 18 Mga namumutan kong aki, dapat kitang mamuot, bakong paagi sa tataramon o paagi sa dila, kundi paagi sa gibo asin katotoohan. 19 Paagi kaiyan maaaraman niyato na yaon kita sa katotoohan, asin masisiyerto niyato sa* satuyang mga puso na namumutan niya kita 20 dawa pa may mga bagay na diyan kinokondenar kita kan satuyang mga puso, huling an Diyos mas urog kisa satuyang mga puso asin nakakaaram kan gabos na bagay. 21 Mga namumutan, kun dai kita kinokondenar kan satuyang mga puso, nagigibo tang makipag-ulay sa Diyos na dai nag-aalangan; 22 asin ano man an hagadon niyato sa saiya itinatao niya sa sato, huli ta inuutob ta an saiyang mga tugon asin ginigibo an mga bagay na nakakaugma sa saiyang paghiling. 23 Iyo baga ini an saiyang tugon: na magtubod kita sa ngaran kan saiyang Aki na si Jesu-Cristo asin kamutan an lambang saro, siring kan ipinagbuot niya sa sato. 24 Siring man, an saro na nag-uutob kan saiyang mga tugon nagdadanay na kasaro niya, asin siya man nagdadanay na kasaro kan sarong iyan. Asin paagi sa espiritu na itinao niya sa sato, aram niyato na nagdadanay siyang kasaro niyato.\n^ O “nagkakasala na kan siya magpuon.”\n^ O “laglagon.”\n^ O “makukumbinsir niyato an.”


Mongol - Wikipedia\nAn teritoryo kan mga Mongol, Dinastiya kan Khitan Liao (907-1125)\nSarong kawad na Mongol nagbatikal bombang pana kan magsakyada sinda sa Hapon, 1281\nAn mga Mongol (Mongolian: Монголчууд, Mongolchuud) tribung etniko nag'eerok sa Solnopan-Sentral kan Asya asin idtong mga presenteng yaon sa Rona kan Autonomong Mongolia nin Tsina. An iba sainda mga banwang minoriya nag'eestar sa ibang rona kan Tsina arog kan yaon sa Xinjiang asin yaon sa Rusya. An iba pa man na masabing banwang Mongol na napipisan sa sub-grupo nin Buryat asin Kalmyk yaon nag'eerok sa lugar nin Buryatia asin Kalmykia, mga lugar sakop sa federal na kontrol kan Rusya.\nAn modernong etnikong grupo nin mga Mongol nagbibilang na sana nin mga 10 milyon sa kabiyoan asin sinda warak nanggad sa mga manlaen-laen na nasyon. Binubugkos sinda bilang mga Mongol huli sa komun na ginikanan, agi-agi asin etnikong identidad. An mga apoon kan mga Mongol ngonyan inaapod sa rekord nin historya bilang mga Proto-Mongol.\nSa saindang lahi, naggikan an mga bantogan na mga khan (emperador) arog ni Genghis Khan asin ni Kublai Khan na nagtogdas kan Imperyong Mongol na nasakop an kahiwasan kan Tsina, Tangang Subangan, ibang parte kan Europa, asin nakaabot pa sa isla nin Hapon.\n↑ https://www.cia.gov/library/publications/the-world-factbook/geos/mg.html kinua 07-3-16\n↑ http://www.history.com/topics/genghis-khan kinua 07-3-16\nKinua sa "https://bcl.wikipedia.org/w/index.php?title=Mongol&oldid=170945"\nMga etnikong grupo sa Mongolia\nHuring binago an pahinang ini kaitong 29 Abril 2018, alas 21:37.


An bulan (simbolo: ; Ingles: moon) iyo an kasaro-sarong natural na satelayt kan Kinaban. Ini man an panglima sa lista kan pinakadarakulang mga satelayt sa Sistemang Solar. An Crescent (Unicode: ☾) an nagsisirbing simbolo sa bulan.\nAn Bulan iyo an sarosaroeng natural na satelayt kan Kinaban. Harus nahihiling ini sa kinaban kapag banggi.\nA bulan, kaiba an kinaban, sa ngunyan iyo an solamenteng bagay sa uniberso kun sain an tawo iyo nakalakaw na, gikan sa bistadong mga misyon nin Apollo, na an pinakabistado sa gabos iyo an Apollo 11.\n2 Relasyon sa kinaban\nAn bulan iyo inaapod sa manlainlain na pangaran sa kadakulon na lenggwahe sa kinaban, bakong arug kan sa iba pang mga satelayt sa bilog na uniberso. An bulan iyo paminsan-minsan man na inaapod na "Luna", gikan sa tataramon na Latin.\nRelasyon sa kinabanLiwaton\nGikan sa tahaw kan kinaban pasiring sa tahaw kan bulan, iyo igwang estimadong distansya na 384,403 na kilometro. Tag-anom kan grabidad nin kinaban an kabilogan kan sa bulan. Nakakalibot an bulan sa kinaban sa laog nin 27.3 na aldaw, pero huli sa pana-panahong paglain sa karahayan sa tahaw nin aldaw-kinaban-bulan, an nahihiling na rikas kan paglibot nin bulan gikan sa kinaban iyo 29.5 na aldaw. Kun minsan, nagtatampad an orbit kan bulan sagkod kan aldaw, huli kaini, sarong eklipse an nabibilog.\nSa tahaw kan 1969 sagkod 1972, nagpadara an programang Apollo kan Estados Unidos nin kagduwang (12) na tawo para makatungtong sa Bulan, sinda si Neil Armstrong asin si Buzz Aldrin kan Apollo 11 na iyo an naenot sa sainda. Kaiba sinda Frank Borman, James Lovell, asin William Anders kan Apollo 8 sa enot na ipinadara sa Bulan. Bago kan panahon ito, target an Bulan nin dakulong mga misyon sagkod paglibot sa orbit kan mga space probe, na pigpunan kan Soviet Luna 1 kaidtong 1959.\nDiyagramo kan Bulan\nHitsura kan Bulan\nAn Bulan sa ibabaw kan cumulus na urap\nAn Wikimedia Commons igwa nin medya dapit sa Moon.\nKinua sa "https://bcl.wikipedia.org/w/index.php?title=Bulan_(astronomiya)&oldid=230130"\nLast edited on 18 Abril 2022, at 07:17


SA ROAD CLEARING OPERATION: Pag-garaba kan waiting shed dapat may permiso sa COA\nPosibleng mag-atubang nin caso sa Ombudsman an arin man na envueltong opisyales lokal asin barangay kun gagabaon an mga nakatindog na waiting shed na daing permiso sa Commission on Audit (COA).\nIni an mga pahayag ni Vocal Angel Naval kan tercer distrito kan Camarines Sur sa tahaw kan nagpapadagos na mga clearing operation kan LGUs asin barangay komo pagsunod sa directiva kan Department of Interior and Local Government (DILG) na dapat an gabos na estractura na ulang sa tinampo asin road right of way haralion.\nAn mga waiting shed na pinatindog nin mga politico yaon sa record kan LGU kun saen na lugar, alagad kun magkaigwang inbentaryo an COA na ginaraba na na mayong paisi sa commission igwang sisimbagon an siisay man na responsableng opisyal, sabi pa ni Naval.\nDawa ginaba na pati na an mga kabalye dapat igwang tamang kustodiya nganing kun hanapon ipapaheling sa COA.\nNapag-aram kan vocal na nagkapera nang mga LGU pinagaraba an ibang waiting shed na yaon sa laog kan road right of way alagad dai nag-agi sa COA.\nPighalimbawa kan vocal kan tercer distrito kan CamSur antes pigpunan kan gobierno provincial kan Camarines Sur an pagpagaba kan lomang edificio kan Capitolio naghagad sinda nin permiso sa COA na inabot nin anom na bulan antes naaprubaran.\nSa paghagad nin permiso sa COA dapat igwang program of work asin plano asin nagkapera pang proceso.\nSaro pa sa pig-ehemplo ni Naval iyo an plano kutang pagpagaba kan Barangay Hall in the Sky sa Camaligan, Camarines Sur nganing masunod an enot na directiva sa road clearing operation alagad dai nangyari mantang dakul na mga kahapotan na dapat ipaliwanag sa COA.\nSi Provincial Director Melody Relucio kan DILG Camarines Sur nagpahayag na pigtalaan na sa Febrero 16 hasta Marso 2 an Validation Version 2 sa road clearing operation kan LGUs.\nAn ika-duwang road clearing operation kabale na an barangay piglalaoman na antes mag-abot libot an DILG Validation Team nahale na an mga ilegal na estractura sa mga road right of way kaayon na an mga sidewalk.\nSinabi pa kan DILG an arin man na dai makakapasar sa road clearing operation, igwang sisimbagon an LGU sagcod na sangatan nin caso administrativo. (dpa)\nRetrato kan lomang edificio kan Capitolio Provincial kan Camarines Sur inabot nin anom na bulan antes na-isyuhan nin permit kan Commission on Audit (COA) na puede nang gabaon.


2 NEPHI TSAPTER 32\nAn mga anghel nagtaram sa paagi nin kapangyarihan kan Espiritu Santo --- An mga tawo kaipuhan na magpangadye asin makanuod nin kaaraman para sa saindang mga sadire na gikan sa Espiritu Santo.\nAsin ngonian, hilnga, sakuyang namumutan na mga tugang, ako naghuhuna-huna na kamo garo naghohorop-horop sa saindong mga puso manungod sa bagay na kamo kaipuhan maghiro pagkatapos na kamo makalaog sa paagi kaining dalan. Pero, hilnga, tadaw baya ta kamo naghohorop-horop kaining mga bagay sa saindong mga puso?\n2 Dae daw kamo nakakagiromdom na ako an nagsabi sa saindo na pagkatapos na kamo magresibe nin Espiritu Santo kamo makakapagtaram sa dila nin mga anghel? Asin ngonian, paano daw kamo makakapagtaram sa dila nin mga anghel kun bakong sa paagi nin Espiritu Santo?\n3 An mga anghel nagtataram sa paagi nin kapangyarihan kan Espiritu Santo; kun kaya, sinda nagtataram sa mga tataramon ni Cristo. Kun kaya, ako nagtataram sa saindo, pagpistahan nindo an mga tataramon ni Cristo na magsasabi saindo nin gabos na mga bagay na kun ano an saindong gigibohon.\n4 Kun kaya, ngonian pagkatapos kong maitaram an mga tataramon na ini, kun kamo dae maka-intende kan mga bagay ini nangyari nin huli ta kamo dae naghagad, ni kamo naghimong magtuktok; kun kaya, kamo dae nadara pasiring sa liwanag, kundi magpapara sa diklom.\n5 Nin huli ta hilnga, giraray ako magsasabi saindo na kun kamo maglalaog sa paagi kan dalan, asin magresibe nin Espiritu Santo, ini magpapahiling saindo kan gabos na mga bagay na saindong dapat na gigibohon.\n6 Hilnga, iyo ini an doktrina ni Cristo, asin mayo nang iba pang doktrina na itinao hanggan sa siya mapahiling sa saindo sa laman. Asin sa panahon na siya magpapahiling kan saiyang sadire saindo sa laman, an mga bagay na saiyang sasabihon sa saindo iyo an dapat na obserbahan na saindong gigibohon.\n7 Asin ngonian ako, si Nephi, dae na makakasabi pa nin dakul; an Espiritu iyo an nagpapapundo kan sakong mga sasabihon, asin ako mawalat na magmumundo nin huli sa daeng pagtubod, asin sa kasalan, asin an pagka-ignorante, asin an pagkatapos nin liog kan mga tawo; nin huli ta sinda habong maghanap nin kaaraman, ni maka-intende nin dakulang kaaraman, kun noarin ini itinao sa sainda nin malinaw, magin arog kalinaw kan tataramon na nanunudan.\n8 Asin ngonian, sakuyang namumutan na mga tugang, ako naghehemate na kamo naghohorop-horop pa man giraray sa saindong mga puso; asin ini nakakapagmundo sakuya na tanganing ako magtaram manungod sa bagay na ini. Nin huli ta kun kamo magdadangog sa Espiritu na nagtutukdo sa sarong tawo na magpangadye ika mismo makakaaram na ika dapat na magpangadye; nin huli ta an maraot na espiritu dae nagtutukdo s sarong tawo na magpangadye, kundi nagtutukdo saiya na siya dae dapat magpangadye.\n9 Pero hilnga, ako magsasabi sa saindo na kamo dapat na pirmeng magpangadye, asin dae mapagal na kamo dae makapaggibo nin anuman na bagay para sa Kagurangnan laen lang na sa enot na pagkakataon na kamo magpapangadye sa Ama sa pangaran ni Cristo, na saiyang ikonsagra an saimong nakaginibohan para saimo, na tanganing an saimong nagkaginibohan mangyayaring para sa karahayan kan saimong kalag.\n# posted by Unknown @ 1/05/2005 09:26:00 AM


Paggilid sa implementasyon kan excise tax, sinikwal kan Malacañan, DoF-AKB\nSinikwal sana kan Malacañan asin Department of Finance an propuesto kan nagkaperang lehislador na dai na muna iimplementar an 2nd trance kan excise tax sa diesel, kerosene asin iba pang excise fuel taxes sa irarum kan Tax Reform for Acceleration and Inclusion (TRAIN) law.\nSi AKO Bicol Party-list Representative Alfredo Garbin nagpahayag sa press conference sa Ciudad nin Naga na saro siya sa nakapirma sa resolucion na envez kan pag-implementar kan ika-duwang hornada nin excise tax sa produkto nin petrolyo dapat maging estricto na an Bureau of Internal Revenue asin Bureau of Custom sa saindang koleksyon sa buwis.\n‘‘An sakuyang panindugan dai na muna iimplementar an 2nd trance kan excise tax envez kaipuhan sanang maging eficiente an koleksyon nin buwis kan gobierno na kayang takupan an makokolekta sa excise tax’’\nDakulang cuarta kan gobierno an nalulustay sa kurapsyon pag-abot sa koleksyon sa buwis sa Bureau of Custom asin BIR, pokomas-uminos P260 bilyon, iyan an dai nakokolecta kun nalaog ini sa caja kan gobierno dai na kaipuhan mag-imponer kan excise tax ngonian na 2019, sabi pa ni Garbin.\nSinabi pa na pighagad ninda ini sa Malcañan asin sa DOF na pugolon muna an implementasyon alagad posibleng dai nagtitiwala na ma-aapektaran sana an ‘‘fiscal situation’’ kan satong gobierno asin dai mapupondohan an ibang aspeto kaya dinagos an implementasyon kan excise tax.\nPigbuyagyag pa kan AKO Bicol Party-List Representative, kun susunodon sana an Bureau of Custom Modernization Act na magbakal nin state of the art na x-ray machine nganing maheling an mga laog kan container asin mababawasan si tax evasion seguradong makokolecta si tamang koleksyon sa buwis asin dugang na ginatos na milyones pesos na makokolecta asin malaog sa caja kan gobierno.\nSagcod ngonian dai pigtatagamahan nin fondo an x-ray machine nganing makabakal kan ahencia. (DPAureus)


DAWA MAY BAGONG MGA EDIFICIO: Pasyente sa BMC, suruksokan, sabi\nNabuksan na an apat na bagong mga edificio kan Bicol Medical Center (BMC), suroksokan man giraray an mga pasyente alagad an solusyon digdi kun punan na an pagpadalagan kan Universal Health Care (UHC) mababawasan na digdi an mga pasyente mantang mas mapapakarhay an puerperal service sa mga district hospital.\nMaabot sana sa 500 an bed capacity kan BMC alagad suroksokan an mga pasytente mala ngani aroaldaw nag-aabot na sa 1,200.\nIni an mga pahayag sa Bicol Mail ni OIC Medical Director Dr. Francisco Sales III matapos buksan na kan Deciembre 16, 2019 an apat na mga edificio dawa na ngani an 8th storey sagcod pa sana an 4th storey an nagagamit mientras na nagpapadagos patrabajo sa ibang storey kan pinakadakulang edificio kan hospital. An Acta Republica No. 11223 (UHC) inaprobaran ni Presidente Duterte kan Febrero 20, 2019 asin piglalaoman na iimplementar ngonian na taon dakulang bagay nganing ma-decongest an padagos na nagsusuroksokan na pasyente sa BMC.\nAn UHC, iyo an health care system na gabos na mga residentes sa nasyon o rehiyon nakakaseguro kan programa kan gobierno sa health care.\nAn manijamiento kan BMC dai puedeng mag-sadiring magdugang nin bed capacity huli ta nagdedefende sinda sa budget allocation. Kun igwang dugang na bed capacity kaipuhan man an dugang na nurses, doctor asin empleados.\nAprobado na sa 3rd and final reading kan 18th Congress an house bill No. 883 ni CamSur 3rd district Congressman Gabby Bordado para sa dugang na bed capacity hali sa dating 500 gigibohon nang 1,000 asin upgrading kan mga service facilities, dugang medical equipments, doctor, nurses asin empleadps kan BMC alagad maagi pa ini sa proceso sagcod na aprobaran sa senado, sabi pa ni Sales.\nSinabi ni Bordado sinda senador Bong Go, Kiko Pangilinan asin Risa Hontiveros iyo man an saiyang counterpart sa senado na mapadreno kan saiyang bill asin nagtutubod siya na maaprobaran man giraray nganing maging ley.\nSa kaparejong entrevista ki OIC medical director, katuyohan kan saindang pagbalyo sa bagong 8th storey bulding huli ta grabe na an nagsusuroksokan na pasyente sa lomang edificio.\nIgwa na digdi nin emergency room para sa surgery case. (dpa)


Commuter train kan PNR Bikol padagos an viaje dawa nalulugi\nMagpapadagos kan regular na viaje an commuter train kan Philippine National Railways (PNR) sa Ciudad nin Naga dawa milyon pesos na an nalulugi perang taon na an nakakaagi mantang sarong service oriented an companya.\nSagcod na mayong directiva si PNR General Manager Junn Magno na magpundo na muna kan saindang viaje huli kan sinasapong kalugihan magpapadagos an\ncommuter train na an ruta haling Naga PNR Station, na nahapit sa Pamplona, Libmanan hasta Sipocot PNR Station.\nSi Division Manager Jose Florece kan PNR Naga nagpahayag na inaabot nin P600 mil an saindang coleksyon cada bulan kun icocompara sa P750 mil sa operating expenses na kabale an mga PNR Station sa Pamplona, Libmanan asin Sipocot.\nAn kakulangan na P150 mil sinusustento kan saindang oficina central nganing magpadagos kan saindang operasyon aro-aldaw.\nSa cada bulan inaabot nin docientos cincuenta mil (250,00) an saindang pasajeros na treinta pesos sana an flete haling Sipocot PNR Station sundo sa Naga PNR Station.\nNaglangkaw sana an saindang ingreso kan magbuelta si viaje kan tren Naga-Legazpi asin Legazpi-Naga kan Septiembre 2015 alagad perang bulan naparalisar an viaje huli kan problema sa kakulangan nin kotse asin dapat irehabilitar na mga relis haling Camarines Sur sundo sa Albay.\nSi loma pang sinisingil na flete iyo an saindang pinapadagos dawa na ngani naglangkaw na an presyo kan produkto nin petrolyo asin gastos sa pagmantenir kan mga kotse asin relis kan perrokaril, sabi pa.\nPera nang administrasyon an nagpangako na tatawan nin prioridad an mayor na rehabilitasyon kan perrokaril sa mga linya kaini haling Tugegarao hasta sa Matnog, Sorsogon alagad dai man narerealisar. (dpa)


Solid waste mgt plan kan 3 LGUs sa CSur aprobado na\nTolo pa sanang mga lokal na gobierno sa treinta y cincong mga municipalidad asin duwang mga ciudad sa Camarines Sur na-aprobaran na an saindang 10 year solid waste management plan na pigmamando kan National Solid Waste Commission (NSWC).\nSinabi sa Bicol Mail ni Bonifacio Azur, opisyal na parataram kan Department of Environment and Natural Resources (DENR) sa Camarines Sur an tolong mga LGU kinababalihan kan Ciudad nin Iriga, Bula asin Bombon.\nSinda puede nang mag-implementar kan solid waste management plan pasiring sa barangay level asin digdi na makua an Barangay Solid Waste Management Committee sa sainda man na pag-implementar kan lokal na programa kan mapadapit sa solid waste, sabi pa ni Azur.\nKadakli kan mga lokal na gobierno mayong kakayahan na mag-implementar kan proyecto kan sanitary land fill huli sa kawaran nin sadiring fondo.\nSinabi pa kan DENR si mga LGU na dai kayang magpaconstruhir kan SLF tinutugotan na mag-clustered sa pagtaraig na municipio asin puede man maggibo kan residual contentment area.\nSi dai kaayon sa tolong mga LGU anas na nakasumiter kan saindang management plan nasa listahan pa kan mga pig-eevaluar kan commission.\nNagiging estricto na an NSWC nin huli ta dapat estricto nang iimplementar an Acta Republika 9003 na mas bestado sa apod na Ecological Solid Waste Management Act of 2002.\nHaloy na an ley mala ngani nagkapera nang mga alcalde sa Albay asin sa ibang rehiyon an nag-atubang nin caso sa Ombudsman kasunod kan saindang pagpalyar na mag-implementar kan ley.\nAn LGU sa Ciudad nin Naga iyo pa sana an igwang SLF na naging operational na puon kan Agosto 14, 2019. An proyecto ginastosan nin labi sa P250 milyon. (DPAureus)


Roma 15 | Bibliya Online | New World Translation\nMaugmang akuon an lambang saro arog kan ginibo ni Cristo (1-13)\nSi Pablo, sarong lingkod na isinugo sa mga nasyon (14-21)\nMga plano ni Pablo sa pagbiyahe (22-33)\n15 Minsan siring, kitang mga makusog kaipuhan na magpasan kan mga kaluyahan kan mga bakong makusog, asin bako sanang an sadiring ikakarahay an iniintindi. 2 An lambang saro sa sato gumibo nin mga bagay na ikakarahay kan satuyang kapwa, tanganing maparigon siya. 3 Huling maski an Cristo bako an sadiring ikakarahay an inintindi, siring kan nasusurat: “An mga panunuya kan mga nagtutuya sa saimo sinapar ko.” 4 Huli ta an gabos na bagay na isinurat kaidto isinurat para sa pagtukdo sa sato, tanganing paagi sa satuyang pakatagal asin paagi sa karangahan hali sa Kasuratan magkaigwa kita nin paglaom. 5 Ngunyan an Diyos na nagtatao nin kakayahan na makatagal asin nin karangahan lugod na magpangyari diyan sa saindo na magkaigwa kamo kan kaisipan na kapareho kan ki Cristo Jesus, 6 tanganing paagi sa saro sanang boses* nagkakasararo kamong magpamuraway sa Diyos asin Ama kan satuyang Kagurangnan na Jesu-Cristo. 7 Kaya maugmang akuon an lambang saro, kun paanong kamo maugmang inako man kan Cristo, na sa siring na paagi pinapamuraway nindo an Diyos. 8 Huli ta sinasabi ko sa saindo na si Cristo naglingkod sa mga tinuri para patunayan na masasarigan an Diyos, na sa siring kinukumpirmar an mga ipinanuga Niya sa saindang mga apuon, 9 asin na sa paaging iyan pamurawayon kan mga nasyon an Diyos huli sa saiyang pagkahirak. Siring kan nasusurat: “Iyan an dahilan kaya hayag takang mimidbidon sa tahaw kan mga nasyon, asin sa saimong ngaran maawit ako nin mga pag-umaw.” 10 Asin sinabi pa: “Mag-ugma kamo, kamong mga nasyon, kaiba kan saiyang banwaan.” 11 Asin saro pa: “Umawon nindo si Jehova,* kamo gabos na nasyon, asin umawon siya kan gabos na banwaan.” 12 Dangan sinabi pa ni Isaias: “May maluwas na gamot na gikan ki Jesse, an saro na mamamahala sa mga nasyon; sa saiya maglalaom an mga nasyon.” 13 Lugod na an Diyos na nagtatao nin paglaom panuon kamo nin lubos na kaugmahan asin katuninungan huli sa pagtitiwala nindo sa saiya, tanganing an saindong paglaom magkusog nanggad paagi sa kapangyarihan nin banal na espiritu. 14 Ngunyan ako mismo nakakasigurado manungod sa saindo, mga tugang ko, na kamo man mismo pano nin karahayan asin pano man nin gabos na kaaraman, asin na kaya nindong sadulon* an lambang saro. 15 Alagad, may nagkapirang punto akong isinurat sa saindo na diyan nagin mas prangka ako, tanganing tawan kamo nin dagdag na pagirumdom, asin ginigibo ko ini huling pinahilingan ako nin Diyos nin daing kapantay na kabuutan 16 tanganing magin lingkod ako ni Cristo Jesus sa mga nasyon. Nagpapartisipar ako sa banal na gibuhon na pagpahayag kan maugmang bareta nin Diyos, tanganing an mga nasyon na ini magin sarong akseptableng dulot, pinabanal paagi sa banal na espiritu. 17 Kaya bilang parasunod ni Cristo Jesus igwa akong dahilan na maggaya-gaya sa mga bagay na para sa Diyos. 18 Huli ta dai ako mangangahas na magtaram manungod sa ibang mga bagay apuwera sa mga bagay na ginibo ni Cristo paagi sa sako tanganing magin masinunod an mga nasyon. Ginibo niya iyan paagi sa sakuyang tataramon asin gibo, 19 paagi sa kapangyarihan nin mga tanda asin ngangalásan,* saka paagi sa kapangyarihan kan espiritu nin Diyos, mala ta magpuon sa Jerusalem asin sa mga lugar sagkod sa Ilirico ihinulit ko nin lubos an maugmang bareta manungod sa Cristo. 20 Tunay nanggad na sa arog kaining paagi, an sakuyang nagin obheto iyo na dai ipahayag an maugmang bareta sa mga lugar na duman naipamidbid na an ngaran ni Cristo, tanganing dai ako magtugdok sa ibabaw kan pundasyon nin ibang tawo; 21 imbes, siring kan nasusurat: “Idtong mga dai nakabareta manungod sa saiya makakahiling, asin idtong mga dai nakadangog makakasabot.” 22 Ini man an dahilan kaya dakul na beses akong napugulan sa pagdiyan sa saindo. 23 Pero ngunyan mayo na akong teritoryong dai pa nahulitan sa mga lugar na ini. Haloy* ko na man na gustuhon na magdiyan sa saindo. 24 Kaya, pag nagbiyahe ako pasiring sa Espanya, naglalaom ako na magkahiriling kamo asin na magkaigwa kita nin maugmang pag-iribanan sa dikit na panahon, tapos sa paghali ko maihatod nindo ako. 25 Alagad ngunyan mabiyahe na ako pasiring sa Jerusalem tanganing maglingkod sa mga banal. 26 An mga tugang kaya sa Macedonia asin Acaya maugmang nagtao nin mga donasyon para sa mga pobreng tugang* sa Jerusalem. 27 Iyo, maugma sinda sa paggibo kaiyan, asin sa katunayan may pagkakautang sinda sa mga banal na nasa Jerusalem; huling kun an mga nasyon nakinabang sa espirituwal na mga bagay kan mga banal na nasa Jerusalem, may obligasyon man sindang magtabang sa mga ini paagi sa saindang materyal na mga bagay. 28 Kaya pag nagibo ko na ini asin ikinaentrega ko na sa sainda an donasyon* na ini, mabiyahe na ako pa-Espanya pero mahapit ako diyan sa saindo. 29 Siring man, aram kong pag nagdiyan ako sa saindo, maabot akong dara an mayaman na mga bendisyon hali ki Cristo. 30 Kaya nakikiulay ako sa saindo mga tugang, paagi sa pagtubod nindo sa satuyang Kagurangnan na Jesu-Cristo asin paagi sa pagkamuot na gikan sa espiritu, na maigot nindo akong ipamibi sa Diyos siring kan ginigibo ko, 31 tanganing mailigtas ako sa mga dai nagtutubod na yaon sa Judea asin tanganing an paglilingkod ko sa mga banal na nasa Jerusalem magin kawili-wili sa sainda, 32 na sa siring kun bubuuton nin Diyos makadiyan ako sa saindo na may kaugmahan asin mapapakusog ako kaiba nindo. 33 An Diyos na nagtatao nin katuninungan lugod na mag-antabay sa saindo gabos. Amen.\n^ Sa literal, “nguso.”\n^ O “tukduan.”\n^ O posibleng “Pirang taon.”\n^ Sa literal, “mga banal.”\n^ Sa literal, “bunga.”


Project:Kalakawan nin Pribasidad - translatewiki.net\nProject:Kalakawan nin Pribasidad\nIning pinapasunod personal na minasakop sa mamansayang impormasyon na kinokolekta o tinatago sa translatewiki.net sa laog kan tagapatsirbe kaini na igwang relasyon sa proyekto asin kan komunidad kaini. Translatewiki.net nangongolekta asin nagsasaray nin dikiton na mamansayang personal na impormasyon na kinakaipo tanganing mapanoan an pangangaipong operasyonal kan mga proyekto.\n1 Pangkagabsang Sikloan\n2 An publiko asin an natural na pakikipagtabangan sa mga proyekto\n3 Mga aktibidades sa translatewiki.net\n4 Mga Panindog nin paragamit asin pagigin awtor\n5 Katuyuhan kan koleksyon kan pribadong impormasyon\n6 Mga detalye kan pagpirme nin datos\n6.1 Pangkagabsan na mga Nilalaoman\n6.1.1 An IP asin ibang teknikal na impormasyon\n6.1.3 Historiya nin pahina\n6.1.4 Kontribusyon kan paragamit\n6.1.4.1 Mga proyekto sa pagbabasa\n6.1.4.2 Mga Proyekto sa pagliliwat\n6.1.4.3 Mga Diskusyon\n7 An langkay sa asin pagbuhi kan personal na impormasyon na mamimidbidan\nAn publiko asin an natural na pakikipagtabangan sa mga proyekto\nAn Translatewiki.net pinagtarabangan na maimuntar sa paagi kan saiyang mga paragamit na ginagamit an MediaWiki software. An siisay man na pinagtawanan nin pagtugot na magliwat mapuwedeng magliwat kan mga pahinang pinagliliwatan sa laog kaining sityo mantang siya nakalaog na bilang sarong rehistradong paragamit. Sa paggibo kaini, an mga paraliwat minamuntar nin sarong publisadong dokumento, asin sarong pampublikong talaan kan lambang tataramon na idinadagdag, ibinabawas, or ibinabago. Ini sarong pampublikong gibo, asin an mga paraliwat mansadong bisto kan publiko bilang iyo an awtor kan mga pagbabago. Gabos na mga kontribusyon hinimo sa proyektong ini, asin an gabos na pampublikong impormasyong yaraon mapanungod kan saindang mga kontribusyon, daeng-bawiang pinaglisensiyahan asin libreng makokopya, paningliton, o gamiton otro asin adaptaron kan ikatolong mga partido na igwang kadikit sanang mga restriksyon.\nMga aktibidades sa translatewiki.net\nSa pankagabsan, ining Kalakawan aplikable sana sa pribadong impormasyon na isinasaray o itinatago kan translatewiki.net na bako nganing nakahaya sa publiko.\nMga interaksyon sa translatewiki.net na bakong sinasakop kaining Pinapasunod minabali, alagad bakong limitado sa, mga aspeto nin paghahalukat asin pagliliwat nin mga pahina, sa paggamit kan wiki "e-surat na paragamit" na punksyon. Ining mga interaksyon puwedeng minapahayag kan IP address kan kontributor, asin posible pa an ibang mga personal na impormasyon, na bakong diskriminado sa pankagabsang publiko, o sa espisipikong mga grupo kan mga nagboluntaryo na naggigibo uyon sa sadire sana sa translatewiki.net.\nAn mga paragamit man nagkakaigwa nin interaksyon sa lambang saro sa luwas kan translatewiki.net, sa paagi ni e-surat, IRC or ibang pakipag-estoryahan, o sa independenteng mga websityo, asin dapat na magmangno sa kadelikaduhang imbuwelto, asin an saindang personal na pangangaipo para pribadong kamugtakan, bago pa man gagamiton ining mga kapaagihan sa komunikasyon.\nMga Panindog nin paragamit asin pagigin awtor\nTranslatewiki.net minahagad sa mga paraliwat na magrehistro sa websityong ini, dawa na ngani may laeng mga pahina na mapupuwedeng pagliwaton dawa dae nakalaog na igwa nin sarong paragamit-na-ngaran, na sa kasong ini sinda pagmimidbidon sa paagi kan network IP address. An mga paragamit na nagparehistro pinagmimidbid sa paagi kan saindang piniling paragamit-na-ngaran. An mga paragamit minapili nin sarong sikretong panlaog, na tinatago asin pinaggagamit sa pagberipikar sa integridad kan saindang panindog. Laen kun ini pinaghahagad kan ley, mayong persona na dapat magbuyagyag, o may pagkaaram sa paglantad, dawa arin sa pansikretong panlaog kan paragamit asin/o kokies na pinagsupang sa pagmidbid nin sarong paragamit. Matapos na maimukna, an mga panindog kan paragamit dae paghahaleon, laen lang kun nagkaiwa nin minadanay na malisyosong intensyon, siring na ini paghuhusgaran kan istap nin tranlatewiki.net. Ini mapuwedeng magin posible para sa sarong pangaran-nin-paragamit na pagliliwaton. Translatewiki.net dae minagarantiya na an sarong pangaran-nin-paragamit mapuwedeng pagliwaton kun hinahagad.\nKatuyuhan kan koleksyon kan pribadong impormasyon\nTranslatewiki.net minalimita sa koleksyon kan personal na namimidbidan na datos kan paragamit sa mga katuyuhan na nagsisirbe nin karahayan kaining mga proyekto, kabali na alagad bakong limitado sa mga minasunod:\nTanganing mapapusog an pampublikong paninindogan kan proyekto. Translatewiki.net minabisto na an arinman na sistema nanggad bukas tanganing magtutugot sa pinakahalangkawon na posibleng partisipasyon kan kagabsang publiko na puwede man na magin huyagon sa siyertong klase nin pan-aabuso asin kontra produktibong pag-uugali. An Translatewiki.net nag-establisa nin sarong bilang kan mga mekanismo tanganing maibitaran o maremedyuhan maabusong mga aktibidades. Por ehemplo, kunsuarin iniimbestigahan an abuso sa sarong proyekto, kabali na an suspetsadong paggamit kan malisyosong "sockpuppets" (duplikadong mga panindog), bandalismo, pananakot kan ibang mga paragamit, o pangungulit na pag-uugali, an mga IP address kan mga paragamit (naggigikan dawa sa arin man na idtong mga talaan o gikan sa mga rekord na yaon sa datos-sarayan) mapupuwedeng gamiton sa pagmidbid kan pinaggigikanan kan mga abusadong pag-uugali. Ining impormasyon mapupuwedeng ipagheras kan mga paragamit na igwang nin administratibong awtoridad na pinagsusugo sa pagprotekta kan mga proyekto.\nTanganing makapagtao nin estadistiko sa sityo. Translatewiki.net estadistikong pinagsasampulan an datos kan yanong mga talaan gikan sa mga bisita kan mga paragamit. Ining mga talaan pinaggagamit sa prodyuser kan pansityong estadistikong nin mga pahina; an yanong talaan dae pinaghihimong pampubliko.\nTanganing sugpoon an mga problema teknikal. An datos nin talaan mapupuwedeng eksaminaron kan mga paragibo sa laog kan kurso nin pagsusugpo kan teknikal na mga problema asin sa pagsusuyod sa mga raot na ugalion kan mga lawa kan web na nagkukunop sa sityo.\nMga detalye kan pagpirme nin datos\nPangkagabsan na mga Nilalaoman\nAn IP asin ibang teknikal na impormasyon\nKunsoarin na an sarong bisita naghahagad or nagbabasa nin sarong pahina, mayo nin ibang mga impormasyon an kinokolekta kundi iyo idtong tipikal sanang kinokolekta sa paagi kan mga websityo. An translatewiki.net mapuwedeng masaray nin mga yanong mga talaan kan siring na mga transaksyon, alagad an mga ini dae ipinupublikar.\nKunsoarin na an sarong pahina pinagliwat nin sarong nakalaog na paraliwat, an serbidor patagong isinasaray an kaakbay na impormasyon sa IP address sa laog nin limitadong peryodo nin panahon. Inining impormasyon awtomatikong pinagpupura matapos nin sarong muntadong peryodo. Para sa mga paraliwat na dae naglalaog, an IP address na pinaggamit iyo an pampubliko asin permanenteng pinagpanungod bilang iyo an awtor kan pagliwat. Ini mapuwedeng posible para sa sarong ikatolong partido na magmidbid kan awtor gikan kaining IP address na uyon sa ibang impormasyon na yaon. An paglalaog na igwa nin sarong rehistradong pangaran-nin-paragamit minatugot para sa marhayon na preserbasyon kan pribasiya.\nAn sityo minakaag nin sarong temporaryong kokie sa sesyon sa kompyuter kan bisita kun noaring sarong pahina an pinagbisita. An mga parabasa na mayong intensyon na maglaog o magliwat mapuwedeng ipaglaen ining kokie; ini pinagpupura matapos an sesyon kan kilyawan. Mga kadagdagan na mga kokie mapuwedeng maikaag kunsoarin na an saro minalaog tanganing maimantine an nakalaog na kamugtakan. Kun an saro magtagama nin paragamit na ngaran o sikretong panlaog sa kilyawan niya, an impormasyon na yan ipagtatagama sagkod 30 aldaw, asin ining impormasyon ipagpapadara otro sa serbidor sa lambang pagbisita sa proyektong ini. An mga paraambag na naggagamit nin pampublikong makina na habong maipaghayag an saindang paragamit-na-pangaran sa maarabot pang mga paragamit kan makina minakaipong linigon an mga kokies matapos niyang gamiton.\nHistoriya nin pahina\nAn mga niliwat o ibang mga ambag sa proyekto nin mga dakit-taramon, mga pahina nin paragamit, pahina nin olayan asin iba pang mga pahina heneralmenteng pinagtatada sagkod pa man. An pagpupura nin mga teksto gikan sa proyekto bako permanenteng minapura kaini. Normal na an siisay makakatanaw sa dating bersyon kan sarong pahina asin mahiling kun ano an yaon duman. Dawa ngani na an sarong artikulo "pinagpura" na, an sarong paragamit na pinagkatiwalaan na igwa nin harohalangkaw na lebel nin kalangkayan mapuwedeng pa man na mahiling kun ano an pinaghale gikan sa pampublikong patanaw. An impormasyon mapuwedeng mapupurang permanente kan mga indibidwal na igwa nin kalangkayan sa translatewiki.net, alagad laen sa minsanang sirkumstansiya na an translatewiki.net an naghahagad na puraon an materyal kan historiya nin pagliliwat na kasimbagan sa sarong orden kan korte o kaantabay na prosesong legal, mayo nin garantiya na an arinman na permanenteng pagpupura mangyayari.\nAn mga ambag kan paragamit pinagtitiripon-tipon man asin ipinaghuhuyag sa publiko. An mga ambag kan paragamit pinagtitiripon-tipon uyon sa saindang rehistrasyon asin estado nin paglaog. An datos kan mga ambag kan paragamit, arog baga kan mga oras na an mga paragamit nagliliwat asin an numero kan pinagriliwat na saindang hinimo, ihinuhuyag sa publiko sa paagi kan listahan nin mga ambag kan paragamit, asin sa pinagtiripon-tipon na mga porma na pinagpublisa kan ibang mga paragamit.\nMga proyekto sa pagbabasa\nMayo nang ibang impormasyon sa mga paragamit asin ibang mga bisita na nagbabasa nin mga pahina na kinokolekta kundi idto sanang tipikal na pinagkokolekta kan mga talaan kan serbidor sa paagi kan websityo. Laen pa sa yaon sa itaas na hilawon na talaan kan datos na pinagkolekta para sa pankagabsan na mga katuyuhan, an mga bisita sa pahina dae minabuyagyag nin kamidbidan kan bisita sa publiko. An pinagsampolan na hilawon na talaan kan datos mapuwedeng minabale nin IP address kan arinman na paragamit, alagad dae ini binubuyagyag sa publiko.\nMga Proyekto sa pagliliwat\nMga pigriliwat sa mga pahina minimidbid kaiba an paragamit o an network IP address kan paraliwat, asin historiya kan pagliliwat pinagtitiripon sa paagi kan awtor sa sarong listahan nin mga ambag. An arog kaining mga impormasyon magigin permanente na hinuhuyagyag.\nNakalaog na mga rehistradong paragamit:\nAn nakalaog na mga paragamit dae ibinubuyagyag an saindang IP address sa publiko laen lang sa mga kaso nin abuso, kabali na an bandalismo kan sarong pahina nin wiki na gibo kan paragamit o kan ibang paragamit na igwa nin kaparehong IP address. An sarong IP address nin paragamit pinagsasaray sa serbidor kan translatewiki.net sa sarong peryodo nin panahon, asin mapuwedeng mahihiling sa paagi kan mga administrador kan serbidor asin kan mga paragamit na pinagtawanan kan CheckUser na kalangkayan.\nAn impormasyon kan IP addres, asin an koneksyon kaini sa arinman na mga paragamit-na-pangaran na nagheras kaini, mapupuwedeng pagbuhian sa irarom kan sambit na mga sirkumstansiya (hilingon sa ibaba).\nAn mga paraliwat na naggagamit kan pankumpanyang serbidor nin surat gikan sa harong o panteleponong linya na DSL o pankableng koneksyon sa internet, iyo an madalion na mamimidbidan sa paagi kan saindang IP address; sa arog kaining kaso ini mas madalion sa krusis nin pagmimidbid an gabos na mga ambag sa proyektong hinimo nin huli IP address na iyan. Sa paggagamit nin sarong pangaran-nin-paragamit iyo an saro sa marahay-rahay na paagi kan pagpreserba nin pribasiya sa arog kaining sitwasyon.\nAn dae nakalaog na mga rehistradong paragamit asin an bakong mga rehistradong paragamit:\nAn mga paraliwat na dae naglalaog mapuwedeng mamimidbidan sa paagi kan network IP address. Minadepende an arong kaining koneksyon, ining IP address mapuwedeng matutuntunan sa sarong dakulaon na ISP or baya espesipikong gikan sa sarong eskuwelahan, lugar kan bisnis o harong. It mapuwedeng posible na gagamiton ining impormasyon na kakumbinasyon an iba pang mga impormasyon, kabali na an estilo nin pagliliwat asin mga kabotan, tanganing kumpletong mamimidbidan an awtor.\nMga pahina kan diskusyon sa wiki:\nArinman na maliliwat na pahina mapupuwedeng iyo an teoretikal na lokasyon kan diskusyon. Sa pankagabsan, an mga diskusyon sa translatewiki.net nangyayari sa mga pahina kan olay nin paragamit (asosyado sa partikular na mga paragamit), sa suportadong pamproyektong olay na mga pahina (asosyado sa partikular na suportadong mga proyekto) o sa mga pahina na espesyal na designado tanganing humiro bilang sarong forum (e.gan suportand pahina). An mga minamawot kan pribasiya maiaplikar sa mga pahina nin diskusyon sa siring na paagi na sinda ginigibo sa laeng lugar.\nSa paagi kan e-surat:\nAn mga paragamit dae hinahagadan na maglista nin sarong e-surat na address kunsoarin na siya magpaparehistro. An mga paragamit na nagtao nin sarong balidong e-surat address mapuwedeng makakatugot na an iba na mga nakalaog na paragamit na magpadara nin e-surat sa sainda sa paagi kan wiki. Kunsoarin na magreresibe nin sarong e-surat na gikan sa ibang mga paragamit sa paagi kan sistemang ini, an lambang e-surat na address dae pinagbubuyagyag sa sainda. Kunsoarin na pinili na magpapadara nin sarong e-surat sa ibang mga paragamit, an lambang email pinaghahayag bilang iyo an parapadara.\nAn e-surat address na ibinugtak sa mga kabotan kan paragamit mapuwedeng paggamiton kan translatewiki.net para sa komunikasyon. An mga paragamit na an mga panindog mayo nin sarong balidong e-surat address dae makakapagbago kan sainda sinkretong panlaog kun ini mawara. Sa arog na sitwasyon, , an mga paragamit mapupuwedeng magkontak sa saro kan mga administrador serbidor kan translatewiki.net tanganing makapagkaag nin sarong baguhon na e-surat address. An sarong paragamit mapuwedeng makapaghale nin e-surat address kan panindog na gamit an saiyang mga kabotan sa arinman na panahon tanganing maiwasan ini na magagamit. An pribadong pakipagsuratan sa katahawan kan mga paragamit mapuwedeng ipagtagama na uyon sa diskresyon kan mga paragamit asin bakong subhetibo sa translatewiki.net na palisiya.\nManunungod sa IRC:\nAn mga tsanel kan IRC bakong opisyal na parte kan translatewiki.net asin bakong operado sa translatewiki.net na kontroladong mga serbidor. An IP address kan mga paragamit na nakiki-chat na gamit an arog kaining serbisyo mapuwedeng maibuyayag sa ibang mga partisipante. An IRC pribasiya kan mga paragamit sa kada tsanel mapuwede sanang maprotektaran uyon sa mga palisiya kan respectibong serbisyo asin tsanel. An laen-laeng tsanel igwa nin manlaen-laen na mga palisiya kumbaga an mga talaan mapupuwedeng maipublikar.\nAn langkay sa asin pagbuhi kan personal na impormasyon na mamimidbidan\nAn proyekto pangenot na pinapadalagan kan mga boluntad na paraambag. An ibang dedikadong mga paragamit pinagtatawan nin pribilihiyong kalangkayan. Halimbawa, an kalangkayan nin paragamit sa translatewiki.net pinagdedeterminaran sa paagi kan presensiya nin paragamit sa manlaenlaen na "suportadong mga proyekto". An karapatan kan grupo ni paragamit asin grupo kan mga miyembro puwedeng maabtan gikan sa publiko na pahina.\nAn ibang paragamit na igwa nin kalangkayan sa pribadong impormasyon na mamimidbidan kabali, alagad bakong limitado sa, mga paragamit na igwa nin kalangkayan sa punksyon nin CheckUser, translatewiki.net na mga empleyado, mga pinagdesignaran, asin mga kontraktor asin ahente na pinag-empleyo kan mga operador kan translatewiki.net, asin mga paragibo asin iba na igwang halangkaw na lebel sa panserbidor na kalangkayan.\nPakikipagherasan nin impormasyon sa ibang mga pribilihiyadong mga paragamit dae pinagkokonsiderang "distribusyon."\nPagbuhi: Kalakawan nin Pagbuhi kan datos\nIni an palisiya kan translatewiki.net na an personal na namimidbidang datos na pinagkolekta na yaon sa talaan nin serbidor, o sa paagi kan mga rekord sa laog kan datos-sarayan na minaagi sa CheckUser hitsura, o sa paagi kan ibang bakong pampublikong hinuyagang mga metodo, mapupuwedeng pagbuhian nin mga boluntaryo kan translatewiki.net o kan istap, sa arinman na minasunod na mga sitwasyon:\nBilang kasimbagan sa sarong balidong subpena o ibang kompulsaryong kahagadan gikan sa pagpapasunod kan ley,\nIgwang permiso kan apektadong paragamit,\nKunsoarin kinakaipuhan para sa imbestigation kan sa abusong mga reklamo,\nKunsaen an impormasyon minapanungod sa patanaw kan pahina na pinagbuswang sa paagi nin sarong lawa o bot asin sa pagbabalangibog kaini iyo an sarong kaipuhan tanganing ipagladawan o resolbaran an mga teknikal na mga isyu,\nKunsaen an paragamit binabandalisa an mga pahina o pirmehong nagpapasaway sa sarong makaongis na paagi, an datos mapuwedeng pagbuhian sa sarong tagapagtao nin serbisyo, tagapagdara, o ibang ikatolong partido entidad tanganing magtabang sa pagpupuntirya kan pagsuklod nin IP, o sa pagtabang sa pormulasyon kan sarong reklamo sa relebanteng mga Tagapagtaong Serbisyo nin Internet,\nKunsaen ini rasonableng kinakaipuhan tanganing protektaran an mga karapatan, propriyedad o kaligtasan kan translatewiki.net, an mga paragamit kaini o an publiko.\nLaen sa pinagladawan sa itaas, an palisiya kan translatewiki.net dae minatugot sa personal na distribusyon kan minimidbid na impormasyon sa laog kan arinman na mga sirkumstansiya.\nIkatolong-partido nin kalangkayan asin sa pagpapasabot sa mga rehistradong mga paragamit kunsoarin nakakaresibe nin legal na proseso:\nBilang sarong pankagabsang prinsipyo, an kalangkayan sa, asin tada kan, minimidbid na personal na datos sa bilog na mga proyekto dapat na magin dikiton asin dapat na pinaggamit sanang panlaog tanganing magsirbe sa karahayan kan proyekto. Paminsan okasyonal, an translatewiki.net mapuwedeng magresibe nin sarong subpena o ibang kompulsaryong kahagadan gikan sa sarong ahensiyang tagapagpasunod nin ley o sarong korte o sa kasiring na kahawakan nin gobyerno na naghahagad nin paglantad kan impormasyon mapanungod sa sarong rehistradong paragamit, asin mapupuwedeng mapiritan kan ley tanganing sunudon an kahagadan. Sa pangyayari kan siring na legal kapiritang kahagadan, an translatewiki.net maghihingoha na paaramon an apektadong paragamit sa laog nin tolong bisnis na mga aldaw matapos na mag-abot nin siring na subpena sa paagi nin pagpapadara nin sarong notisya sa paagi nin e-surat na adres (kun igwa)na an apektadong paragamit naglista sa saiyang mga kamuyahan.\nAn translatewiki.net dae makakatabang sa sarong paragamit na nakaresibe nin siring kapaisihan manunungod sa ley o sarong panungod na kasimbagan sa sarong subpena. An translatewikii.net minataong tanda, baya, na an siring na mga paragamit mapuwedeng igwa nin legal na karapatan tanganing manimbag o limitaran an impormasyon na yan sa korte sa paagi nin pagpila nin sarong mosyon tanganing pundohan an subpena. An mga paragamit na boot na magkontra sa sarong subpena o ibang kompulsaryong kahagadan dapat na maghanap nin legal na asistensiya manunungod sa mga aplikableng karapatan asin mga prosedyur na mapuwedeng nakahaya.\nKun an translatewiki.net nakaresibe nin sarong mosyon na pigpila sa korte tanganing pundohon o sa iba limitaran an subpena bilang sarong kahagadan kan aksyon sa paagi nin sarong paragamit o an saindang abogado, an translatewiki.net dae maglalantad kan pinaghahagad na impormasyon sagkod na an translatewiki.net makaresibe nin sarong kasugoan gikan sa korte tanganing gibohon ini.\nAn mga rehistadong paragamit dae pinaghahagadan tanganing maghaya nin sarong addres kan e-surat. Kaya lang, kunsoarin na an sarong apektadong paragamit dae minatao nin e-surat na address, an translatewiki.net dae mapuwedeng makapagpaisi sa apektadong paragamit nin sa pribadong mga mensahe kan e-surat kunsoarin na ini magresibe nin mga kahagadan gikan sa tagapagpasunod nin ley tanganing maglantad kan personal na namimidbidan na impormasyon mapanungod sa paragamit.\nAn translatewiki.net nagtutubod na an pagmamantine asin pagprepreserba nin pribasiya kan datos nin paragamit iyo an importanteng kantidad. Ining Pampribadong Palisiya asin mga aksyon kan translatewiki.net, minarepresentar nin sarong komitidong paghingoha tanganing bantayan an seguridad nin impormasyon kan limitadong paragamit na pinagkolekta asin pinagtada sa satuyang mga serbidor. Daeng pagkukulang, an translatewiki.net dae makakagarantiya na an impormasyon nin paragamit magigin yaon pirme sa pribado. Kami minataong pagmangno kaiyan, dawa na ngani na satuyang komitidong paghingoha na protektaran an pribadong impormasyon kan paragamit, an mga determinadong mga indibidwal mapuwede pa man makapaghimo nin pagmimina kan mga datos asin iba pang mga paagi tanganing mabukasan an impormasyon asin ipagbuyagyag ini. Para sa rason na ini, translatewiki.net dae makakahimong makagarantiya kontra sa bakong awtorisadong kalangkayan sa impormasyon na pinagtao sa dalan kan partisipasyon sa laog nin mga proyekto kan translatewiki.net o sa mga kaakbay na mga komunidad.\nRetrieved from "https://translatewiki.net/w/i.php?title=Project:Privacy_policy/bcl&oldid=5644710"\nThis page was last edited on 14 July 2014, at 17:24.


Igwa nang 9,161 na artikulo sa Bikol Sentral.\nMiyerkoles, Agosto 21, 2019, 07:27 (PHT) bàgo\n984 — Nagadan si Papa Juan XIV.\n1823 — Nagadan si Papa Pío VII.\n1866 — Nadagos nang pigpahayag ni Andrew Johnson an pagtatapos kan Gerang Sibil kan Estados Unidos.\n1939 — Iminundag si Fernando Poe, Jr. An hade kan penikulang Pilipino (Nagadan 2004).\n1900 — Pigsabatas an panhababang eskwelahan nin ley kan Hapon tanganing mata'wanan nin apat na taon nin sapiritang pagpapaadal.\n1914 — Nagadan si Papa Pío X.\n1914 — Enot na Gerang Pankinaban: Pigsakop kan Aleman an Bruselas.\n1991 — Suminuway an Estonya hale sa Unyong Sobyet.\nMga huring aldaw: Agosto 19 — Agosto 18 — Agosto 17\nAn Petsa ngunyan: Agosto 20, 2019 (UTC) – Purgahon an pahiná\nPinaghugot gikan sa "http://bcl.wikipediareach.com/w/index.php?title=Panginot_na_Pahina&oldid=183669"


Kapahayagan 13 | Bibliya Online | New World Translation\nNaghawas sa dagat an mabangis na hayop na pito an payo (1-10)\nNagbutwa hali sa daga an hayop na duwa an sungay (11-13)\nImahen kan hayop na pito an payo (14, 15)\nMarka asin numero kan mabangis na hayop (16-18)\n13 Asin nagtindog iyan* na daing hiro-hiro sa baybayon kan dagat. Asin nahiling kong naghahawas sa dagat an sarong mabangis na hayop, na may sampulong sungay saka pitong payo, asin sa mga sungay kaiyan igwa nin sampulong korona,* alagad sa mga payo kaiyan igwa nin mapanglanghad na mga pangaran. 2 An mabangis na hayop na nahiling ko kaagid nin leopardo, alagad an mga bitis kaiyan kaagid kan mga bitis nin oso, asin an nguso kaiyan kaagid kan nguso nin leon. Asin tinawan kan dragon an hayop kan kapangyarihan kaini* asin kan trono kaini saka nin dakulang awtoridad. 3 Nahiling kong an saro sa mga payo kaiyan garo baga nalugadan nin grabe, alagad narahay an nakakagadan na lugad kaiyan, asin an bilog na daga may paghangang nagsunod sa mabangis na hayop. 4 Asin sinamba ninda an dragon huli ta itinao kaini an awtoridad sa mabangis na hayop, asin sinamba ninda an mabangis na hayop, na sinasabi: “Siisay an arog kan mabangis na hayop, asin siisay an kayang lumaban diyan?” 5 Tinawan iyan nin sarong nguso na nagtataram nin mga kapalangkawan saka mga paglanghad, asin tinawan iyan nin awtoridad na gibuhon an gusto kaiyan sa laog nin 42 na bulan. 6 Asin ibinuka kan mabangis na hayop an nguso kaini tanganing magtaram nin mga paglanghad tumang sa Diyos, na linalanghadan* an saiyang ngaran asin an saiyang irukan, iyo, idtong mga nag-iirok sa langit. 7 Tinugutan iyan na makipaglaban sa mga banal asin na daugon sinda, asin tinawan iyan nin awtoridad na pamahalaan an gabos na tribo asin banwaan asin lengguwahe saka nasyon. 8 Asin sasambahon iyan kan gabos na nag-iirok sa daga. Puon pa sa pagkaestablisar kan kinaban, mayo ni saro sa mga pangaran ninda an naisurat sa libro nin buhay na sadiri kan Kordero na ginadan. 9 Kun an siisay man igwa nin talinga, magdangog siya. 10 Kun an siisay man para talaga sa pagkabihag, mabibihag siya. Kun an siisay man manggagadan* paagi sa espada, gagadanon siya paagi sa espada. Digdi kaipuhan an pakatagal asin pagtubod sa parte kan mga banal. 11 Dangan nahiling ko an saro pang mabangis na hayop na nagluluwas hali sa daga, asin igwa iyan nin duwang sungay na siring sa kordero, alagad nagpuon iyan na magtaram na siring sa dragon. 12 Igwa iyan kan gabos na awtoridad kan inot na mabangis na hayop na ginagamit kaiyan sa presensiya kan inot na mabangis na hayop. Asin an daga saka an mga nakaistar diyan pinapasamba kaiyan sa inot na mabangis na hayop, na narahay sa lugad kaining nakakagadan. 13 Asin naggigibo iyan nin darakulang tanda, mala ta nagigibo kaiyan na magpabagsak sa daga nin kalayo hali sa langit sa atubangan kan mga tawo. 14 Dinadaya kaiyan an mga nag-iirok sa daga paagi sa mga tanda na itinugot na gibuhon kaiyan sa presensiya kan mabangis na hayop, asin kasabay kaini, sinasabihan kaiyan an mga nag-iirok sa daga na gumibo nin sarong imahen kan mabangis na hayop na nagkaigwa nin tama nin espada alagad ta narahay. 15 Asin tinugutan iyan na tawan nin hinangos* an imahen kan mabangis na hayop, tanganing makapagtaram an imahen kan mabangis na hayop asin maipagadan kaiyan an gabos na habong sumamba sa imahen kan mabangis na hayop. 16 Inoobligar kaiyan an gabos na tawo—an mga hamak asin an mga midbid, an mga mayaman asin an mga pobre, an mga talingkas asin an mga uripon—na magkaigwa an mga ini nin marka sa saindang tuong kamot o sa saindang angog, 17 tanganing mayo nin siisay man na makabakal o makapabakal apuwera sa tawong igwa kan marka, na iyo an pangaran kan mabangis na hayop o an numero kan pangaran kaiyan. 18 Digdi kaipuhan an kadunungan: Sa siisay man na igwa nin pakamansay, sabuton niya an kahulugan kan numero kan mabangis na hayop, huli ta iyan sarong numero nin tawo, asin an numero kaiyan 666.\n^ An buot sabihon, an dragon.\n^ An buot sabihon, an hayop.\n^ O posibleng “Kun an siisay man nakatalagang gadanon.”